
Iekšējās trauksmes celšanas sistēma Ādažu novada pašvaldībā
Izdoti saskaņā ar Trauksmes celšanas likuma 5. panta pirmo daļu un Valsts pārvaldes iekārtas likuma 72. panta pirmās daļas 1. punktu
I. [bookmark: bookmark3]Vispārīgie noteikumi
1. Noteikumi nosaka vienotu kārtību, kādā trauksmes cēlēji informē par tādiem viņu ieskatā patiesiem iespējamiem pārkāpumiem, kas var kaitēt sabiedrības interesēm un informācija par tiem iegūta, veicot amata, darba pienākumus Ādažu novada pašvaldībā (turpmāk – pašvaldība) vai dibinot darba tiesiskās attiecības ar to. 
2. Noteikumu mērķis ir veicināt likumīgu, godprātīgu, atklātu un pārskatāmu pašvaldības darbību, izmantojot trauksmes cēlēju tiesības brīvi paust viedokli par iespējamu tiesību normu, ētikas vai profesionālo normu pārkāpumu, tādējādi veicinot iekšējās darba vides un darba kultūras veidošanos. 
3. Noteikumos lietotie termini atbilst terminiem, kas noteikti Trauksmes celšanas likumā (turpmāk – Likums). 
4. [bookmark: _Hlk109557128]Trauksmes cēlējs ir tiesīgs celt trauksmi tikai par Likumā noteiktiem iespējamiem pārkāpumiem.
5. Pašvaldība nepieļauj Likumā noteiktu nelabvēlīgu seku radīšanu trauksmes ziņojuma dēļ trauksmes cēlējam, viņa radiniekam un saistītajai personai. 
6. [bookmark: _Hlk22723800]Pašvaldības tīmekļvietnē www.adazunovads.lv publisko informāciju par iekšējās trauksmes celšanas sistēmu pašvaldībā, trauksmes celšanas jautājumos atbildīgās personas un kontaktpersonas kontaktinformāciju, kā arī trauksmes cēlēja ziņojuma veidlapu (1. pielikums).
7. Pašvaldībā ar izpilddirektora rīkojumu tiek noteikta: 
7.1. kontaktpersona, kura:
7.1.1. katru darba dienu pārbauda, vai pastkastītē ir ievietots un uz elektroniskā pasta adresi, kā arī e-pastu trauksme@adazunovads.lv ir atsūtīts trauksmes cēlēja iesniegums (turpmāk – ziņojums);
7.1.2. sniedz informāciju par trauksmes celšanas mehānismiem pašvaldībā; 
7.1.3. veic informācijas apmaiņu ar atbildīgo personu un citu institūciju trauksmes celšanas institūcijām.
7.2. atbildīgā persona, kura: 
7.2.1. vada un uzrauga iekšējās trauksmes celšanas sistēmu, kā arī pilda normatīvajos aktos tai noteikto prasību izpildi;
7.2.2. saņem un nekavējoties reģistrē ziņojumus reģistrā[footnoteRef:1], tai skaitā, mutiski saņemtos; [1:  Ziņojumu reģistrs - pašvaldības elektroniskās dokumentu vadības sistēmā (DVS) izveidota nomenklatūras lieta trauksmes celšanas iesniegumu reģistrēšanai.] 

7.2.3. izvērtē ziņojumu pirmšķietamo atbilstību trauksmes cēlēja ziņojumam un pieņem attiecīgu lēmumu; 
7.2.4. pseidonimizē trauksmes cēlēju personas datus;
7.2.5. ja nepieciešams, veic saziņu ar trauksmes cēlējiem viņiem drošā veidā;
7.2.6. apkopo informāciju par trauksmes cēlēju darbības rezultātā atklātiem pārkāpumiem;
7.2.7. konsultē par trauksmes celšanas iespējām, kā arī citiem ar trauksmes cēlēju ziņojumiem saistītajiem jautājumiem;
7.2.8. nodrošina informācijas apmaiņu ar citu institūciju trauksmes celšanas atbildīgajām personām un kontaktpersonām, tostarp:
7.2.8.1. pārsūta iesniegumus un ziņojumus atbilstoši institūciju kompetencei;
7.2.8.2. sniedz trauksmes cēlēju kontaktpunktam atgriezenisko saiti par tā pārsūtītā ziņojuma virzību (nosūta īsu informāciju e-pastā trauksmescelejs@knab.gov.lv, norādot numuru, atzīts vai neatzīts, izskatīšanas gaita un rezultātu);
7.2.8.3. sniedz atgriezenisko saiti citiem ziņojuma pārsūtītājiem, ja nepieciešams.
II. Ziņojumu iesniegšanas, saņemšanas un reģistrēšanas kārtība
8. Trauksmes cēlējs iesniedz ziņojumu, ievērojot Iesniegumu likuma 3. pantā un Likuma 6. pantā noteikto, norādot, ka tas ir trauksmes cēlēja ziņojums, vai izmantojot trauksmes cēlēja ziņojuma veidlapu. Ziņojumu nosūta uz e-pastu trauksme@adazunovads.lv. Ziņojumu var iesniegt elektroniski bez droša elektroniskā paraksta valsts pārvaldes pakalpojumu portālā www.latvija.lv vai tīmekļvietnē www.trauksmescelejs.lv, ja ziņojumu iesniedz un personas identitāti pārbauda, izmantojot tiešsaistes formas, kas pieejamas portālā un tīmekļvietnē. 
9. Ja trauksmes cēlējs ziņojumu vēlas izteikt mutvārdos, atbildīgā persona vai kontaktpersona, ievērojot Likumā noteikto, to noformē rakstveidā, izmantojot ziņojuma veidlapu. 
10. Ja trauksmes cēlējs iesniegumu iesniedz izmantojot citus saziņas veidus, pašvaldības kontaktpersona nekavējoties informē atbildīgo personu un nodod tai iesniegumu, nereģistrējot pašvaldības dokumentu vadības sistēmā (turpmāk – DVS). Ziņojumam var pievienot dokumentu kopijas, fotogrāfijas, e-pasta sarakstes kopijas, kas pierāda ziņojumā norādīto informāciju. Ja kontaktpersona konstatē tādus trūkumus ziņojumā, kas varētu būt radušies neuzmanības dēļ, tā trīs dienu laikā sazinās ar iesniedzēju, lūdzot precizēt iesniegumu.
11. Ja elektroniskā veidā iesniegts ziņojums nav parakstīts ar drošu elektronisko parakstu, vai nav veikta iesniedzēja identifikācija (autorizācija), tad kontaktpersona iespēju robežās sazinās ar personu, kuras vārdā sagatavots ziņojums, lūdzot noformēt to atbilstoši Iesniegumu likuma prasībām. Ja trūkumi netiek novērsti vai ziņojums iesniegts anonīmi, ziņojumu izskata ievērojot Noteikumos un normatīvajos aktos noteiktās prasības, taču iesniedzējam jāņem vērā, ka tam netiks nodrošināta Likumā paredzētā aizsardzība.
12. Par iesnieguma saņemšanu iesniedzējam tiek nosūtīts automātisks paziņojums (2. pielikums).
13. Ja saņemtais ziņojums nav pašvaldības kompetencē, atbildīgā persona desmit dienu laikā no ziņojuma saņemšanas dienas pārsūta to institūcijai pēc piekritības un rakstveidā informē iesniedzēju. 
14. Ja pašvaldībā tiek saņemts citas institūcijas pārsūtīts iesniegums ar norādi par iespējamu ziņojumu, atbildīgā persona to nekavējoties reģistrē ziņojumu reģistrā un izvērtē Noteikumos noteiktajā kārtībā.
15. Pašvaldības darbiniekam, saņemot iesniegumu ar norādi (vai bez), ka tas ir trauksmes cēlēja ziņojums, vai veicot tā apstrādi, ir pienākums nodrošināt trauksmes cēlēja personas datu aizsardzību un nekavējoties nodot to atbildīgajai personai vai kontaktpersonai.
16. Ziņojumu par atbildīgās personas un kontaktpersonas rīcību vēlams iesniegt slēgtā aploksnē, uz tās veicot attiecīgu norādi. Ziņojumu reģistrē un izvērtē pašvaldības izpilddirektors. Ziņojumu par domes priekšsēdētāja rīcību nodod izvērtēšanai domes izveidotai komisijai. Ziņojumu izskata Likumā noteiktajā kārtībā.
17. Ziņojumu reģistram un tajā reģistrētajiem ziņojumiem, pievienotajiem pierādījumiem un izskatīšanas materiāliem, ir ierobežotas pieejamības informācija, kam var piekļūt tikai atbildīgā persona, kontaktpersona, šo personu aizvietotājs un pašvaldības izpilddirektors.
18. Ziņojumus un ar to saistītos materiālus pašvaldība glabā piecus gadus pēc izvērtēšanas procesa pabeigšanas, ja normatīvajos aktos nav noteikts citādi. Vēlāk ziņojumus un ar tiem saistīto informāciju iznīcina, ja vien procesam neseko tiesvedība, u.tml. 
III. Trauksmes celšanas pazīmju izvērtēšana
19. Atbildīgā persona nekavējoties izvērtē ziņojuma pirmšķietamu atbilstību Likumā noteiktām pazīmēm, un ne vēlāk kā septiņu dienu laikā no saņemšanas dienas pieņem lēmumu par tā atzīšanu vai neatzīšanu par trauksmes cēlēja ziņojumu. Par lēmumu atbildīgā persona informē trauksmes cēlāju trīs dienu laikā no lēmuma pieņemšanas dienas. 
20. Noteikumu 12. punktā minēto apstiprinājumu un lēmumu atbildīgā persona nesūta, ja trauksmes cēlējs to lūdzis, veicot atbilstošu atzīmi ziņojuma veidlapā vai pastāv aizdomas, ka trauksmes cēlēja identitāte tiks atklāta. 
21. Ziņojums netiek atzīts par trauksmes cēlēja ziņojumu: 
21.1. ja trauksme tiek celta anonīmi; 
21.2. ja trauksmes cēlējs ir juridiska persona; 
21.3. ja tiek ziņots tikai par personīgu interešu aizskārumu nevis pārkāpumu, kas skar kādu sabiedrības grupu; 
21.4. ja sniegtas ziņas, kas nav gūtas saistībā ar trauksmes cēlēja profesionālo darbību; 
21.5. ja apzināti sniegtas nepatiesas ziņas; 
21.6. ja izpausta valsts noslēpumu saturoša informācija. 
22. Ja iesniegums netiek atzīts par trauksmes cēlēja ziņojumu, bet iesniedzējs iesnieguma veidlapā norādījis, ka vēlas saņemt atbildi pēc būtības, nesaņemot Likumā noteiktās personas aizsardzības garantijas, kontaktpersona iesniegumu reģistrē DVS. 
IV. Ziņojumu pseidonimizācija un atbilžu sniegšana
23. Ziņojuma neatzīšanas gadījumā lēmumā norāda, ka ziņojums tiks izskatīts Iesniegumu likumā noteiktajā kārtībā. Šādu ziņojumu atbildīgā persona anulē ziņojumu reģistrā un uzdod Centrālās pārvaldes Administratīvajai nodaļai pārreģistrēt to kā DVS ienākošo korespondenci, izņemot, ja ziņojumā nav noteikts savādāk. Atbildīgā persona veic atzīmi ziņojumu reģistrā vai uz ziņojuma oriģināla (ja ziņojums iesniegts rakstveidā) norādot, ka ziņojums sākotnēji tika iesniegts kā trauksmes cēlēja ziņojums, bet par tādu netika atzīts, norādot iemeslu un datumu.
24. Ja ziņojums tiek atzīts par trauksmes cēlēja ziņojumu, atbildīgā persona:
24.1. pseidonimizē[footnoteRef:2] personas datus vai citu informāciju, kas atklāj trauksmes cēlāja identitāti vai tās fiziskās personas vai juridiskās personas identitāti, par kuru ziņojis trauksmes cēlējs; [2:  Trauksmes cēlēja pseidonimizācijai var izvēlēties, piemēram, 3–5 ciparu un burtu kombināciju. Šī kombinācija, attiecīgi mainot kārtas skaitli, turpmāk var tikt izmantota arī pārējo trauksmes cēlēju pseidonimizācijas procesā. Lai trauksmes cēlējam nodrošinātu pienācīgu aizsardzību, rūpīgi jāizlasa viss ziņojums un tam pievienotie dokumenti, pārliecinoties, kādus personas datus un citu informāciju tie satur, pēc kuras ziņojumu iesniegusī persona būtu nepārprotami identificējama (piemēram, informāciju par iesniedzēja amatu, vecumu, dzimumu, nodarbinātības ilgumu). Katrs gadījums jāvērtē individuāli, lai personas aizsardzībai nepieciešamās darbības dokumentu apstrādē samērotu ar šai apstrādei nepieciešamajiem administratīvajiem resursiem un izmantotu tos lietderīgi.] 

24.2. informē domes priekšsēdētāju par pieņemto pozitīvo lēmumu un nodod tam pseidonimizētu ziņojumu;
24.3. ziņojuma lietā ievieto ziņojuma oriģinālu un pseidonimizētu ziņojumu, kā arī veic ierakstus ziņojumu reģistrā vai DVS par ziņojuma izskatīšanas gaitu.
25. Ziņojumus un tiem pievienotos materiālus (iesniegumus, dokumentus, u.c. pierādījumus) glabā tikai atbildīgajai personai un kontaktpersonai pieejamā, drošā un aizslēdzamā konteinerā (skapī). 
V. Ziņojumu izskatīšana
26. Saņemot pseidonimizētu ziņojumu, domes priekšsēdētājs nekavējoties izdod rīkojumu par Trauksmes cēlēja ziņojumu izskatīšanas komisijas (turpmāk – Komisija) izveidošanu trīs locekļu sastāvā. Komisiju izveido pēc nepieciešamības katram ziņojumam. Komisijas sastāvs atkarīgs no jautājuma būtības. 
27. Komisija veic ziņojuma izskatīšanu pēc būtības un sniedz atzinumu protokollēmuma veidā, t.sk., arī gadījumā, ja lietas izskatīšana nav Komisijas kompetencē. Ja Komisija atzīst pārkāpumu, tā nosaka piemērojamo rīcību. Komisija iesniedz atzinumu atbildīgajai personai, vai, ja atzinums nav sagatavots, vismaz nedēļu pirms 32. punktā minētā termiņa informē atbildīgo personu par ziņojuma izskatīšanas gaitu. 
28. Komisija nodrošina ziņojuma objektīvu un normatīviem aktiem atbilstošu izskatīšanu. Katrs komisijas loceklis pirms ziņojuma izskatīšanas paraksta apliecinājumu par ziņojumā norādīto datu neizpaušanu, apliecinot, ka neizpaudīs ziņojumā norādīto trauksmes cēlēja identitāti, personas datus, u.c. sensitīvu informāciju, kā arī ziņas personām, kuras nav saistītas ar ziņojuma saņemšanu un izvērtēšanu, it īpaši personām, kuras, iespējams, ir iesaistītas pārkāpuma izdarīšanā. 
29. Ja kāds no Komisijas locekļiem atrodas interešu konfliktā ar kādu no pārkāpumā iesaistītajām pusēm vai trauksmes cēlēju, vai ētisku apsvērumu dēļ var tikt apšaubīta viņa objektivitāte, viņš rakstveidā informē par to pašvaldības domes priekšsēdētāju un Komisijas vadītāju, un nepiedalās Komisijas darbā. 
30. Komisijai ir tiesības pieprasīt un saņemt tādu informāciju no pašvaldības iestādēm, un darbiniekiem, kā arī no citām institūcijām un personām, kas nepieciešama lietas apstākļu noskaidrošanai un atzinuma sagatavošanai. 
31. Ja ziņojuma izskatīšanas laikā Komisija konstatē pārkāpumu, kura izskatīšana nav pašvaldības kompetencē, Komisija par to ziņo atbildīgajai personai, kas pārsūta ziņojuma oriģinālu, pseidonimizētu ziņojumu un lēmumu par ziņojuma atzīšanu par trauksmes cēlēja ziņojumu izskatīšanai piekritīgajai institūcijai un rakstveidā informē par to trauksmes cēlēju, kā arī pašvaldības domes priekšsēdētāju. 
32. Par ziņojuma izskatīšanas gaitu kontaktpersona rakstveidā informē trauksmes cēlēju ne vēlāk kā divu mēnešu laikā no dienas, kad ziņojums tika atzīts par trauksmes cēlēja ziņojumu.
VI. Noslēguma jautājumi
33. Ne retāk kā reizi gadā atbildīgā persona sniedz vispārīgu informāciju domei par saņemtajiem ziņojumiem, pārsūtītajiem ziņojumiem, kā arī par pārkāpumiem, kas atklāti pateicoties trauksmes cēlējiem.
34. Par pārkāpumiem, ko palīdzējuši atklāt trauksmes cēlēji, pašvaldība sniedz vispārēju informāciju Likumā noteiktajā kārtībā, bet detalizētu informāciju - ja saņemta attiecīgā trauksmes cēlēja piekrišana.
35. Par apzināti nepatiesu ziņu sniegšanu izmantojot trauksmes celšanas mehānismu vai sniedzot informāciju publiski, vai par trauksmes celšanas traucēšanu, piemēro sodu ārējos normatīvajos aktos noteiktajā kārtībā.
36. Pašvaldības darbiniekus iepazīstina ar Noteikumiem elektroniski vai pret parakstu iestādes personāla struktūrvienībā, uzsākot darba tiesiskās attiecības, praksi vai cita veida ar profesionālo darbību saistītās tiesiskās attiecības ar pašvaldību. 
37. Noteikumos neregulētos jautājumos piemēro Likuma normas. 
38. Noteikumi stājas spēkā 2026. gada 1. augustā.
39. Ar šo noteikumu spēkā stāšanos spēku zaudē Ādažu novada pašvaldības 2022. gada 24. augusta noteikumi Nr. 17 “Iekšējās trauksmes celšanas sistēma Ādažu novada pašvaldībā”.


Pašvaldības domes priekšsēdētāja vietnieks					Ģ. Dubkēvičs
attīstības jautājumos				 

1. pielikums 
Ādažu novada pašvaldības 
2026. gada 30. jūlija iekšējiem noteikumiem Nr.{{DOKREGNUMURS}}

Trauksmes cēlēja ziņojuma veidlapa
	ADRESĀTS - Ādažu novada pašvaldība

	



	1.  PĀRKĀPUMA APRAKSTS

	Sniedziet Jūsu rīcībā esošo informāciju par iespējamo pārkāpumu. Miniet konkrētus faktus vai apstākļus, kas par to liecina (piemēram, datums, vieta, kur iespējamais pārkāpums tika novērots), iesaistītās fiziskās vai juridiskās personas, iesaistīto personu amati. Ja Jūsu rīcībā ir pierādījumi (piemēram, dokumenti, fotogrāfijas, e-pasta sarakste), pievienojiet tos ziņojumam vai norādiet, kur ar tiem var iepazīties

	



	2. INFORMĀCIJAS IEGŪŠANAS VEIDS (SAISTĪBA AR DARBU) 

	Jūsu saistība ar Ādažu novada pašvaldību (atzīmējiet atbilstošo): 
|_| strādāju pašvaldībā (man ar to ir līgumattiecības / ieņemu tur amatu);
|_| pildu darba pienākumus pašvaldībā, bet man ar to nav līgumattiecību (piemēram, sniedzu pakalpojumu, bet līgums ir ar citu organizāciju);
|_| sniedzu pakalpojumu pašvaldībai;
|_| iespējamo pārkāpumu novēroju, dibinot tiesiskās attiecības ar pašvaldību;
|_| iespējamo pārkāpumu novēroju, esot praksē pašvaldībā;
|_| agrāk strādāju pašvaldībā un tajā laikā novēroju iespējamo pārkāpumu;
|_| cita saistība (norādiet, kāda) 

	3. NORĀDIET, KĀDĀM SABIEDRĪBAS INTERESĒM UN KURIEM SABIEDRĪBAS PĀRSTĀVJIEM, KĀ ARĪ KĀDU KAITĒJUMU MINĒTAIS PĀRKĀPUMS RADA VAI VAR RADĪT[footnoteRef:3] [3:  Ziņošana tikai par personīgu interešu aizskārumu nav uzskatāma par trauksmes celšanu. ] 


	



	4. VAI PAR PĀRKĀPUMU ESAT ZIŅOJIS IEPRIEKŠ 

	(atzīmējiet atbilstošo, sniedziet nepieciešamos komentārus)
|_| nē, šī ir pirmā reize;
|_| jā, ziņoju savā darbavietā, izmantojot iekšēju trauksmes celšanas mehānismu; 
|_| jā, ziņoju citai institūcijai (norādiet, kurai_______________________________);
|_| jā, vērsos gan savā darbavietā, gan citā institūcijā;
|_| cita informācija: 

	5. ATTIEKSME PRET TURPMĀKO SAZIŅU UN PĀRKĀPUMA PUBLISKOŠANU

	(atzīmējiet, ja attiecināms) 
|_| nevēlos saņemt ziņojuma saņemšanas apstiprinājumu[footnoteRef:4] [4:  Nav attiecināms, ja tiek nosūtīts automātisks paziņojums par elektroniskā dokumenta saņemšanu saskaņā ar Ministru kabineta 2005. gada 28. jūnija noteikumu Nr. 473 "Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām" 17. punktu.] 

|_| nevēlos saņemt lēmumu par iesnieguma atzīšanu / neatzīšanu par trauksmes cēlēja ziņojumu 
|_| ja mans ziņojums palīdzēs atklāt pārkāpumu, atļauju publiskot informāciju par konstatēto pārkāpumu, ievērojot Trauksmes celšanas likuma 7. panta devīto daļu[footnoteRef:5] [5:  Informācija tiek publicēta, neatklājot un neapdraudot trauksmes cēlēja identitāti un ievērojot vispārējās datu aizsardzības prasības.] 


	6. PIELIKUMI

	Norādiet ziņojumam pievienotos dokumentus, kas, Jūsuprāt, apstiprina iespējamo pārkāpumu. Ja norādījāt, ka par šo pārkāpumu esat ziņojis iepriekš, pievienojiet saņemto atbildi 

	1.
2.
3.
…

	7. ZIŅAS PAR IESNIEDZĒJU

	Vārds, uzvārds, personas kods

	Kontaktinformācija, tostarp adrese* _________________________________________________________________________ (dzīvesvietas adrese, kā arī cita informācija, kā ar Jums var sazināties (piemēram, e-pasts vai tālruņa numurs), lai nosūtītu atbildi, informāciju par izskatīšanas gaitu vai lūgtu papildinformāciju). Adrese jānorāda saskaņā ar Iesniegumu likumā noteikto prasību. Ja Jūsu norādītā kontaktinformācija ziņojuma izskatīšanas laikā mainās, lūdzam par to informēt.

	8. IESNIEGŠANAS DATUMS:



Iesniedzot šo ziņojumu, es:
	1) piekrītu manu personas datu apstrādei (ziņojuma reģistrācijai, norādīto ziņu pārbaudei un atkārtotai saziņai);
2) apliecinu, ka ziņojumā norādīto informāciju uzskatu par patiesu;
3) apzinos, ka par apzināti nepatiesu ziņu sniegšanu mani var saukt pie normatīvajos aktos noteiktās atbildības.
	


Ja mans ziņojums netiks atzīts par trauksmes cēlēja ziņojumu:
	1) piekrītu, ka ziņojumu izskata kā fiziskās personas iesniegumu (t.i., vispārīgā kārtībā, un man nav paredzētas aizsardzības garantijas)
	|_|

	2) nepiekrītu, ka manu ziņojumu turpmāk skata kā fiziskās personas iesniegumu
	|_|



________________________________ (paraksts)

INFORMĀCIJA PAR TURPMĀKO SAZIŅU: 
- ne vēlāk kā septiņu dienu laikā Jums tiks nosūtīts ziņojuma saņemšanas apstiprinājums (ja 5. punktā nenorādījāt, ka nevēlaties saņemt apstiprinājumu); 
- triju dienu laikā pēc lēmuma pieņemšanas par ziņojuma atzīšanu par trauksmes cēlēja ziņojumu Jums tiks nosūtīta atbilde par lēmumu, izmantojot 7. punktā norādīto kontaktinformāciju, ja 5. punktā nenorādījāt, ka nevēlaties saņemt lēmumu; 
- ziņojuma izskatīšanai ar Jums var sazināties, lai iegūtu papildu informāciju; 
- ja ziņojums tiks atzīts par trauksmes cēlēja ziņojumu, kompetentā institūcija Jūs informēs: 
* par tā izskatīšanas gaitu divu mēnešu laikā no ziņojuma atzīšanas par trauksmes cēlēja ziņojumu; 
* pēc ziņojuma izskatīšanas - par pieņemto lēmumu vai veiktajām darbībām; 
- neskaidrību gadījumā Jūs varat sazināties ar kompetentās institūcijas kontaktpersonu trauksmes celšanas jautājumos (https://trauksmescelejs.lv/kur-celt-trauksmi).

***************************************************************************
Šo veidlapas daļu aizpilda pašvaldība

Iesnieguma reģistrācijas datums _________________ Nr. ______________________

Atbildīgā persona (kontaktpersona) ___________________________ (vārds, uzvārds) ______________ (paraksts)



2. pielikums 
Ādažu novada pašvaldības 
2026. gada 30. jūlija iekšējiem noteikumiem Nr.{{DOKREGNUMURS}}

Saņemšanas apstiprinājuma paraugs
Saskaņā ar Ministru kabineta 2005. gada 28. jūnija noteikumu Nr. 473 "Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām" 17. pantu [..] vienas darbdienas laikā nosūta iesniedzējam paziņojumu par elektroniskā dokumenta saņemšanu uz elektroniskā pasta adresi, no kuras dokuments nosūtīts iestādei. 
Apstiprinām elektroniskā dokumenta saņemšanu 
- iesnieguma saņemšanas datums/numurs
- iesnieguma reģistrācijas datums/numurs

